# 時代年度風雲人物

一九二八年**時代年度風雲人物**（**Person of the Year**）係每年年尾由美國《時代雜誌》選出。雖然叫做**人物** （*person*），但獲選對象可以係男人、女人、夫婦、一班人、一個意念、一個地方甚至係機器，重要係唔理好定壞，總之喺過去一年裡面最具有影響力就算。

## 歷史

選出時代年度風雲人物嘅傳統係由1927年開始，當時《時代雜誌》嘅編輯正諗緊喺冇乜大新聞嗰一個禮拜有乜嘢好寫。由於喺嗰年查理斯·林白第一次飛越大西洋，但時代雜誌就冇將佢放喺封面，於是編輯就諗到將林白放喺封面，並稱為年度風雲人物，作為補救方法。

由羅斯福開始，每一任美國總統都最少選過做年度風雲人物一次，現任總統獲選已經成為《時代雜誌》嘅政策。

1999年12月31號嘅時代雜誌，選出歐拔·愛因斯坦為時代世紀風雲人物，羅斯福同聖雄甘地亦獲得提名。

## 爭議

年度風雲人物成日畀人誤認為係一種榮譽，就算《時代雜誌》已經講明其實唔係咁，但一啲美國同外國傳媒仍然將佢當係一個嘉獎。原因之一係好多受尊敬人物曾經獲選，傳媒就會形容佢哋加入咗偉人嘅行列，但有啲好似希特拉咁獲選就冇乜被留意。

近年，年度風雲人物成日俾人話太過美國中心，偏離以往外國政治領袖同思想家獲選嘅傳統。喺2005年之前，已經連續超過10年選出美國人做年度風雲人物。

## 年度風雲人物

* 1927年：查爾斯·林白（1902–1974）（首位男性獲選）
* 1928年：華特‧克萊斯勒（1875–1940）
* 1929年：爾文‧揚（1874–1962）
* 1930年：聖雄甘地（1869–1948）
* 1931年：皮爾·賴伐爾（1883–1945）
* 1932年：富蘭克林羅斯福（1882–1945）
* 1933年：Hugh Johnson（1882–1942）
* 1934年：富蘭克林羅斯福（1882–1945，*第二次*）
* 1935年：海爾·塞拉西一世（1892–1975）
* 1936年：華里絲·辛普森（1896–1986）（首次婦女獲選）
* 1937年：蔣中正（1887–1975）同埋宋美齡（1898–2003）（首次夫婦獲選）
* 1938年：希特拉（1889–1945）
* 1939年：史太林（1879–1953）
* 1940年：邱吉爾（1874–1965）
* 1941年：富蘭克林羅斯福（1882–1945，*第三次*）
* 1942年：史太林（1879–1953，*第二次*）
* 1943年：喬治·卡特萊特·馬歇爾（1880–1959）
* 1944年：艾森豪威爾（1890–1969）
* 1945年：哈利·S·杜魯門（1884–1972）
* 1946年：柏恩茲（1879–1972）
* 1947年：喬治·卡特萊特·馬歇爾（1880–1959，*第二次*）
* 1948年：哈利·S·杜魯門（1884–1972，*第二次*）
* 1949年：邱吉爾（1874–1965，*第二次*）（半世紀風雲人物）
* 1950年：韓戰嘅美國戰士（首次「抽像」獲選）
* 1951年：穆罕默德·摩薩德（1882–1967）
* 1952年：伊利沙伯二世（1926-）
* 1953年：康納德·阿登納（1876–1967）
* 1954年：詹·福斯特·杜勒斯（1888–1959）
* 1955年：哈洛·科迪斯（1893–1962）
* 1956年：匈牙利自由鬥士
* 1957年：赫魯曉夫（1894–1971）
* 1958年：戴高樂（1890–1970）
* 1959年：艾森豪威爾（1890–1969，*第二次*）
* 1960年：美國科學家（代表：Linus Pauling、Isidor Rabi、Edward Teller、Joshua Lederberg、Donald A. Glaser、Willard Libby、Robert Woodward、Charles Draper、William Shockley、Emilio Segre、John Enders、Charles Townes、George Beadle、James Van Allen同埋Edward Purcell）
* 1961年：約翰甘迺迪（1917–1963）
* 1962年：若望廿三世（1881–1963）
* 1963年：馬丁路德金（1929–1968）
* 1964年：詹森（1908–1973）
* 1965年：威廉·威斯特摩蘭（1914–2005）
* 1966年：25歲及以下人士
* 1967年：詹森（1908年–1973年，*第二次*）
* 1968年：太空人：Frank Borman（1928-）、Jim Lovell（1928-）同埋William Anders（1933-）
* 1969年：中產階級美國人
* 1970年：維利·勃蘭特（1913–1992）
* 1971年：尼克遜（1913–1994）
* 1972年：尼克遜（1913–1994，*第二次*）同埋亨利·基辛格（1923-）
* 1973年：John Sirica（1904–1992）
* 1974年：費薩爾·伊本·阿卜杜勒·阿齊茲·沙特（1906–1975）
* 1975年：美國婦女（代表：Betty Ford、Carla Hills、Ella Grasso、Barbara Jordan、Susie Sharp、Jill Conway、Billy Jean King、Susan Brownmiller、Addie Wyatt、Kathleen Byerly、Carol Sutton同埋Alison Cheek）
* 1976年：卡特（1924-）
* 1977年：薩達特（1918–1981）
* 1978年：鄧小平（1904–1997）
* 1979年：高美尼（1902–1989）
* 1980年：朗奴列根（1911–2004）
* 1981年：列赫·瓦文薩（1943-）
* 1982年：電腦（第一次唔係由人獲得）
* 1983年：朗奴列根（1911–2004，*第二次*）同埋安德羅波夫（1914–1984）
* 1984年：彼得·尤伯羅斯（1937-）
* 1985年：鄧小平（1904–1997，*第二次*）
* 1986年：科拉松·阿基諾（1933-）
* 1987年：戈爾巴喬夫（1931-）
* 1988年：瀕危嘅地球（「年度風雲行星」）
* 1989年：戈爾巴喬夫（1931-，*第二次*）
* 1990年：老布殊（1924-2018）
* 1991年：特德·特納（1938-）
* 1992年：克林頓（1946-）
* 1993年：和平締造者－曼德拉（1918-2013）、戴克拉克（1936-）、阿拉法特（1929–2004）同埋拉賓（1922–1995）
* 1994年：教宗若望保祿二世（1920–2005）
* 1995年：金格瑞奇（1943-）
* 1996年：何大一（1952-）
* 1997年：安迪·葛洛夫（1936-）
* 1998年：克林頓（1946-，*第二次*）同埋史塔（1946-）
* 1999年：傑夫·貝佐斯（1964-）
* 2000年：喬治布殊（1946-）
* 2001年：魯道夫·朱利亞尼（1944-）
* 2002年：吹口哨者－美國世界通訊嘅辛西亞·庫珀（1963-）、Enron事件嘅莎朗·沃特金斯（1959-）同埋美國聯邦調查局嘅科琳·羅利（1954-）
* 2003年：美國士兵
* 2004年：喬治布殊（1946-，*第二次*）
* 2005年：樂善好施嘅撒瑪利亞人：博諾（1960-）、比爾蓋茲（1955-）、同梅琳達·蓋茲（1964-）
* 2006年：「你」－指網民因為用戶分享網站（User-created content）嘅興起，改寫咗媒體生態，亦掀起咗數碼民主
* 2007年：普京（1952-）
* 2008年：奧巴馬（1961-）
* 2009年：伯南克（1953-）
* 2010年：朱克伯格（1984-）
* 2011年：示威者
* 2012年：奧巴馬（1961-，*第二次*）
* 2013年：教宗方濟各（1936-2025）
* 2014年：伊波拉抗擊者
* 2015年：默克爾（1954-）
* 2016年：當勞侵（1946-）
* 2017年：打破沉默者
* 2018年：真相衛士
* 2019年：通貝里（2003-）

## 睇埋

由於不正當組織票嘅臨時勝出者
* 米克·弗雷（Mick Foley）（1998年）
* 田代政（Masashi Tashiro）（2001年）

## 連出去

* 時代雜誌